रंगभेद की वजह से छोड़ा अमरीका: प्रियंका\nप्रियंका ने बताया कि जब वो 12 साल की थीं तब वो स्कूली पढाई करने के लिए अमेरिका गई थी लेकिन फिर कथित रंगभेदी भावनाओं से आहत होकर स्वदेश लौट गई थीं.

प्रियंका कहती हैं, "मैंने ज़िन्दगी में बहुत नस्लभेद सहा है. मुझे याद है जब मैं स्कूल में पढ़ती थी तब मुझे सब ब्राउनी कहकर बुलाया करते थे."



नस्लभेद

प्रियंका बताती हैं, "लोग मुझे कहा करते थे कि घर जाओ और करी बनाओ. मैंने देखा था कि लोग भारतीयों को हमेशा एक अलग तरह से देखते थे."

प्रियंका ने बताया, "वो कहते हैं कि हम भारतीय सिर हिलाकर बात करते हैं. हमारा मज़ाक उड़ाया जाता है. हम घर पर जो खाना बनाते हैं, उस खाने की महक का मज़ाक उड़ाया जाता है. और तो और हमारी विचार शैली का भी मज़ाक उड़ाया जाता है. इन्ही तानो से तंग आकर मैंने अमेरीका छोड़ा और भारत आ गई."

समाप्त

प्रियंका अमरीका में दो से तीन साल रहीं.

आज वो अमेरिका में एक हॉलीवुड प्रोडक्शन का हिस्सा है. प्रियंका के अनुसार उन्हें अमरीका में बदलाव नज़र आता है.

प्रियंका चोपड़ा आजकल अपने पहले हॉलीवुड धारावाहिक 'क्वान्टिको' में एलेक्स वीवर नाम की एक एफ़बीआई एजेंट की भूमिका निभा रही हैं.

ये पहला मौका है जब प्रियंका किसी हॉलीवुड टीवी सीरीज़ में काम कर रही हैं.

उन्होंने बीबीसी से खास बातचीत में बताया, "ये थ्रिलर-ड्रामा 'क्वान्टिको' एफ़बीआई के खास सदस्यों की कहानी है जो अलग-अलग वजहों और इरादों से एफ़बीआई से जुड़ते हैं."

भारतीय किरदार से परहेज़

प्रियंका को लगता हैं कि विदेशों में भारतीयों को कभी गंभीरता से नहीं लिया जाता है.

वो कहती हैं, "इंडियन टैलेंट, चाहे एक्टर हो, निर्देशक या फिर आर्टिस्ट, इनको वो औहदा नहीं मिलता जिसके वो हक़दार होते हैं."

प्रियंका ने बताया कि भारतीय मूल की लड़कियों को अगर हॉलीवुड में काम मिलता भी है तो उन्हें या तो किसी इंडियन फ़ैमिली का किरदार करने को मिलता हैं जैसे 'इंडियन माँ' या फिर किसी ऐसी लड़की का किरदार जो अरेंज मैरिज के कल्चर को दिखाती हैं.

प्रियंका इन सबसे अलग सोच रखती हैं, "मैंने ये धारावाहिक इसी शर्त पर किया था कि मेरा क़िरदार एक एक्टर के तौर पर हो न की मेरे भारतीय होने पर"

हॉलीवुड से अलग बॉलीवुड में प्रियंका चोपड़ा की आने वाली फ़िल्म 'दिल धड़कने दो' 5 जून को रिलीज़ हो रही है.

इस फ़िल्म में प्रियंका चोपड़ा के साथ अनुष्का शर्मा, फ़रहान अख्तर, अनिल कपूर और रणवीर सिंह मुख्य भूमिका में...\n\ntl;डॉ:
बॉलीवुड सुपरस्टार प्रियंका चोपड़ा ने कहा है कि वो अमरीका में इस हद तक नस्लभेद की शिकार हुईं कि उन्हें अमरीका छोड़ने का फ़ैसला करना पड़ा.